《早春次胡紫山韵是日斋居》
明代·王缜

瑞雪催诗兴未阑，条风又引我游观。鸟知传信清音细，柳辨迎春碧眼寒。

宫律阳回随黍管，寅标星转傍河干。况当斋沐供郊祀，天地清明兆泰坛。

作者简介：广东东莞人，字文哲。弘治六年进士。授兵科给事中，强直敢言。正德初为云南左参政，忤刘瑾，借故罚米五百石，售家产以偿。累迁右副都御史，巡抚苏松诸府，督兵歼刘七于狼山。世宗即位，升南京户部尚书。卒官。